MANILA, Pebrero 17 (PIA) – Gindayaw han Malacanang dida ha Domingo en usa nga relihiyoso nga grupo ha pagpakita hin pakig-urosa han mga nagpakalibre han Bagyo Yolanda (Haiyan) pinaagi hin pagdumara hin usa nga ‘walk for a cause’ ha Manila dida han nakalabay nga katapusan han semana.
Sering ni Presidential Communications Operations Office Secretary Herminio “Sonny” Coloma Jr. nga samtang an Iglesia ni Cristo en nakagdumara hin world record, an mas importante amo an ginpakita hini nga simpatiya.
“An importante ha natabo kakulop amo an pagpapakita o manipestasyon han pakikiusa ha aton mga katawhan nga nagkaaapektohan han kalamidad. Di ba an ngaran han aktibidad amo an “Walk for a Cause?’ An cause amo an bulig ngadto han nagkaaapektohan han Yolanda, an paghatag hin bulig ngadto han mga nagkapeperwesyo han Yolanda,” sering ni Coloma dida han kanan gobyerno dzRB Radyo ng Bayan.
Dida han Sabado, an Iglesia ni Cristo en nakagdumara hin bag-o nga Guinness world record pinaagi han pakagdumara han pinakadako nga charity walk nga gindumara ha usa nga lugar. An 1.9 kakilometro nga baraktas en nagtikang ha Cultural Center of the Philippines ngan nagtapos harani ha Diamond Hotel ha may Roxas Boulevard nga may maabot 175,000 nga mga nagpartisipar.
An world record en anay ginkaptan han Singapore para han The New Paper Big Walk dida han Mayo 21, 2000. Adto nga kanan Singapore baraktasay en mayda maabot 77,500 nga mga nagpartisipar nga nakalista nga gin-organisar han The Singapore Press Holdings, The Singapore Amateur Athletic Association ngan han The Singapore Sports Council nga an panuyo amo an pagpasarang han maupay nga panlawas. An kita han aktibida en nahingadto ha edukasyon, sports ngan charity organizations.
Ginkumpirma ni Kirstie Bennett, an Guinness adjudicator ha Pilipinas, nga an kanan dida han Sabado nga charity walk nga kadamo en ginbasi ha kadamo han wrsitbands nga gingamit han mga nagpartisipar nga ginhulog dida hin usa nga kahon ha may finish line. Sering dida han mga sumat an nasabi nga baraktas, en durungan han gindumara ha 54 nga iba nga mga lalawigan ngan 27 nga iba nga mga nasud, nga an panuyo amo an paghikay hin pundo para han mga nagpakatalwas han Yolanda, nga nakaigo han Bisayas ngan Southern Luzon han nakalabay nga Nobyembre.
Naobserbahan ni Coloma nga an bag-o nga world record en “resulta” han kanan relihiyoso nga grupo pagka-urosa, usa nga butang kun diin gindayaw han Palasyo.
“An pagkakaada heto nga world record an nagin resulta han pagkaka-urosa ngan pagsasakripisyo han mga meyembro nga aton gindadayaw,” sering sering niya. (translated by maa/PIA 8) http://pcoo.gov.ph/today.htm#Palace_lauds_
war_Latn war_Latn war_Latn war_Latn war_Latn war_Latn war_Latn war_Latn